CELEX: 32016D1916
Language: hu
Date: 2016-10-27 00:00:00
Title: A Bizottság (EU) 2016/1916 végrehajtási határozata (2016. október 27.) a 2014–2020 közötti időszakban az Európai Regionális Fejlesztési Alapból és az Európai Szociális Alapból finanszírozásra jogosult régiók, valamint a Kohéziós Alapból finanszírozásra jogosult tagállamok jegyzékének megállapításáról szóló 2014/99/EU végrehajtási határozat módosításáról (az értesítés a C(2016) 6820. számú dokumentummal történt)

1.11.2016   
            
            
               HU
            
            
               Az Európai Unió Hivatalos Lapja
            
            
               L 296/15
            
         A BIZOTTSÁG (EU) 2016/1916 VÉGREHAJTÁSI HATÁROZATA
   (2016. október 27.)
   a 2014–2020 közötti időszakban az Európai Regionális Fejlesztési Alapból és az Európai Szociális Alapból finanszírozásra jogosult régiók, valamint a Kohéziós Alapból finanszírozásra jogosult tagállamok jegyzékének megállapításáról szóló 2014/99/EU végrehajtási határozat módosításáról
   
      
         (az értesítés a C(2016) 6820. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU európai parlamenti és tanácsi rendeletre (1), és különösen annak 90. cikke (5) bekezdésére,
   mivel:
   
               (1)
            
            
               Az 1303/2013/EU rendelet 90. cikkének (5) bekezdése értelmében a Bizottságnak 2016-ban felül kell vizsgálnia a tagállamok Kohéziós Alapból történő támogathatóságát az EU-27 tagállamainak a 2012 és 2014 közötti időszakban elért bruttó nemzeti jövedelmére (GNI) vonatkozó uniós adatok alapján.
            
         
               (2)
            
            
               Az egy főre jutó GNI-re vonatkozó adatok alapján a 2012 és 2014 közötti időszakban Cipruson az egy főre jutó GNI nem érte el az EU-27 egy főre jutó átlagos GNI-jének 90 %-át. Következésképp indokolt, hogy 2017. január 1-jétől Ciprus újból finanszírozásra jogosult legyen a Kohéziós Alap keretében, és ne részesüljön tovább átmeneti és egyedi alapú támogatásban.
            
         
               (3)
            
            
               Ezért ki kell igazítani a Kohéziós Alapból finanszírozásra jogosult tagállamok jegyzékét, valamint a Kohéziós Alapból átmeneti és egyedi alapon finanszírozásra jogosult tagállamok jegyzékét.
            
         
               (4)
            
            
               A 2014/99/EU bizottsági végrehajtási határozatot (2) ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2014/99/EU végrehajtási határozat a következőképpen módosul:
   
               1.
            
            
               A IV. melléklet helyébe az e határozat mellékletének szövege lép.
            
         
               2.
            
            
               Az 5. cikket és az V. mellékletet el kell hagyni.
            
         2. cikk
   Ezt a határozatot 2017. január 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2016. október 27-én.
      
         
            a Bizottság részéről
         
         Corina CREȚU
         
            a Bizottság tagja
         
      
   
   
      (1)  HL L 347., 2013.12.20., 320. o.
   
   
      (2)  A Bizottság 2014. február 18-i 2014/99/EU végrehajtási határozata a 2014–2020 közötti időszakban az Európai Regionális Fejlesztési Alapból és az Európai Szociális Alapból finanszírozásra jogosult régiók, valamint a Kohéziós Alapból finanszírozásra jogosult tagállamok jegyzékének megállapításáról (HL L 50., 2014.2.20., 22. o.).
   
      MELLÉKLET
      
         
            „IV. MELLÉKLET
            A Kohéziós Alapból finanszírozásra jogosult tagállamok 4. cikk szerinti jegyzéke (2017. január 1-jétől alkalmazandó):
            
                         
                     
                     
                        Bulgária
                     
                  
                         
                     
                     
                        Cseh Köztársaság
                     
                  
                         
                     
                     
                        Ciprus
                     
                  
                         
                     
                     
                        Észtország
                     
                  
                         
                     
                     
                        Görögország
                     
                  
                         
                     
                     
                        Horvátország
                     
                  
                         
                     
                     
                        Lettország
                     
                  
                         
                     
                     
                        Litvánia
                     
                  
                         
                     
                     
                        Magyarország
                     
                  
                         
                     
                     
                        Málta
                     
                  
                         
                     
                     
                        Lengyelország
                     
                  
                         
                     
                     
                        Portugália
                     
                  
                         
                     
                     
                        Románia
                     
                  
                         
                     
                     
                        Szlovénia
                     
                  
                         
                     
                     
                        Szlovákia”